Document ID: /roh_data/filtered/Billingualer_Corpus_interleaved-de-rm.jsonl.gz/1538

This is a text translated from German to Rumantsch Grischun.
Kanton geht neue Wege im Zweitwohnungsbereich

Der Kanton Graubünden wird in der Zweitwohnungsthematik aktiv und formuliert seine Vorstellungen einer nachhaltigen Zweitwohnungspolitik. Gleichzeitig will der Kanton über eine Ergänzung des kantonalen Richtplans erreichen, dass bis zum Jahr 2011 betroffene Tourismusgemeinden über massgeschneiderte Lösungen verfügen, die sich auf eine gesamtheitliche, je nach Destination differenzierte überkommunale Strategie im Bereich des Zweitwohnungsbaus und der touristischen Beherbergung abstützen.

Anlässlich von Hearings in Samedan, Ilanz und Chur hat der Kanton in dieser Woche Vertreter der Tourismusgemeinden und Regionen über die Absicht der Regierung informiert, den Kantonalen Richtplan in Bezug auf die Thematik Zweitwohnungsbau und touristische Beherbergung zu ergänzen. Das Hauptziel des Projektes besteht darin, die Gemeinden in der Wahrnehmung ihrer Verantwortung zu stärken und sie dazu zu bewegen, ihre in jüngster Zeit in die Wege geleiteten gesetzgeberischen Aktivitäten vermehrt überkommunal zu koordinieren und in den Dienst einer nachhaltigen Destinationsstrategie zu legen. Gefordert sind daher nebst den Gemeinden auch die Regionen und touristischen Destinationen. Dass Handlungsbedarf besteht, zeigt sich allein schon am Unbehagen, das sich in den letzten Jahren in der Bevölkerung vieler Tourismuszentren verbreitet hat.

Bei Zweitwohnungen ist eine differenzierte Betrachtung gefordert

Der Kanton legt bei der Formulierung seiner Vorstellung einer nachhaltigen Zweitwohnungspolitik Wert auf die Feststellung, dass der Zweitwohnungsbau keinesfalls pauschal nur als negativ dargestellt werden darf. Es wird zwar nicht bestritten, dass ein ungezügelter und spekulativer Zweitwohnungsbau für die Landschaft, das Image und die Attraktivität einer Destination Probleme mit sich bringt. Auf der anderen Seite ist jedoch zu beachten, dass der Zweitwohnungsbau von grosser volkswirtschaftlicher Bedeutung ist, indem er einen massgeblichen Beitrag zur Prosperität und Entwicklung der touristischen Kernwirtschaft in den Regionen leistet. Rund die Hälfte der 12 Mio. Logiernächte in Graubünden findet in der Parahotellerie statt. Von grosser Bedeutung sind vor allem bewirtschaftete Zweitwohnungen, also Wohnungen, die nicht nur während weniger Wochen im Jahr, sondern über längere Zeiträume belegt sind. In der ganzen Zweitwohnungsdiskussion ist daher klar zwischen förderungswürdigen bewirtschafteten (warmen) und weniger förderungswürdigen unbewirtschafteten (kalten) Zweitwohnungen zu unterscheiden. Die Regierung hofft und erwartet, dass diese Differenzierung auch in der übrigen Schweiz zur Kenntnis genommen wird, wenn über den Zweitwohnungsbau in den Tourismuskantonen diskutiert wird.

Umfassende Zielsetzung des Richtplans

Der nunmehr im Entwurf vorliegende Richtplan zielt nicht nur auf eine Reglementierung des Baus und der Nutzung von Zweitwohnungen, sondern bezweckt auch die Stärkung der Kernwirtschaft des Tourismus (Hotellerie, Bergbahnen, Handel usw.). Eine weitere Zielsetzung ist die Vergrösserung des Angebotes an erschwinglichem Wohnraum für die einheimische Bevölkerung. Diesen unterschiedlichen Zielsetzungen ist je nach Problemstellung in den verschiedenen Räumen / Talschaften mit entsprechend differenzierten Massnahmen Rechnung zu tragen.

Werkzeugkasten für die Gemeinden

Ein zentrales Element für die Umsetzung des kantonalen Richtplanes ist der Werkzeugkasten, der zur Unterstützung der Gemeinden durch den Kanton erstellt wird. Im Werkzeugkasten sind Begriffe definiert, Vorgehensweisen skizziert sowie über ein Dutzend Einzelmassnahmen (wie z.B. Kontingentierungsmodelle, abgaberechtliche Massnahmen etc.) beschrieben. Zum Teil liegen Mustervorschriften vor. Die Elemente des Werkzeugkastens können von den Gemeinden je nach spezifischer Problemstellung und Zielsetzung in unterschiedlicher Kombination eingesetzt werden.

36 Gemeinden in der Pflicht

Der Richtplan bezeichnet insgesamt 36 Bündner Gemeinden, die sich kurzfristig mit der Zweitwohnungsthematik beschäftigen müssen und bis im Jahr 2011 richtplankonforme Regelungen vorzuweisen haben. Der Erlass der Regelungen erfolgt wie bisher im Rahmen der Ortsplanung. Handlungspflichtig sind zum einen die Zentrumsgemeinden der grossen Destinationen (Flims/Laax, Lenzerheide/Valbella/Arosa, Klosters/Davos, Oberengadin sowie Scuol/Samnaun) sowie deren umliegende Gemeinden (28). Zusätzlichen werden acht weitere Gemeinden bezeichnet, die kleinere touristische Zentren bilden (z.B. Tujetsch, Breil/Brigels, Savognin, Zernez usw.).

Anforderungen an Ortsplanungen werden definiert

Für die pflichtigen Gemeinden gibt der Richtplan einen Rahmen für die Ortsplanung vor: Den bezeichneten Gemeinden wird Frist bis 2011 zum Erlass der erforderlichen kommunalen Regelungen gesetzt. Damit nicht einfach ein Überschwappen der Zweitwohnungsnachfrage in die nächste Nachbargemeinde erfolgt, sollen die Massnahmen der Gemeinden überkommunal abgestimmt und koordiniert werden, wie dies z.B. im Oberengadin in Bezug auf die Zielsetzung der Zweitwohnungslenkung bereits erfolgte. Für die unbewirtschafteten Betten (= kalte Betten, die nur wenige Tage benützt werden) wird im Richtplan im Sinne einer Zielgrösse definiert, dass in Zukunft nur noch ein Drittel der bisherigen Produktion an Zweitwohnungen realisiert werden darf. Bewirtschaftete Zweitwohnungen, wie z.B. ''serviced appartments`` im Umfeld von Hotels, Resorts, für jedermann buchbare Ferienwohnungen usw., sind von dieser Zielgrösse explizit ausgenommen. Für Resorts definiert der kantonale Richtplan Standort- und Verfahrensanforderungen. Zudem werden Neueinzonungen, in denen unbewirtschaftete Zweitwohnungen zulässig sind, nicht mehr toleriert.

Die nächsten Schritte

Der Fahrplan sieht vor, dass im März 2009 die öffentliche Auflage des Richtplans erfolgt. Jedermann kann Einwendungen machen. In diesem Zeitraum werden auch die Gemeinden und Regionen Vernehmlassungen einreichen können. In der Folge wird der Richtplan aufgrund des Ergebnisses des Mitwirkungs- und Vernehmlassungsverfahrens allenfalls angepasst. Wenn alles planmässig verläuft, wird der Richtplan im Mai 2009 von der Regierung erlassen.

Gremium: Departement für Volkswirtschaft und Soziales

Quelle: dt Departement für Volkswirtschaft und Soziales

15.01.2009
Il chantun va novas vias en connex cun las abitaziuns secundaras

Il chantun Grischun daventa activ en connex cun la tematica da las abitaziuns secundaras e formulescha sias ideas per ina politica persistenta en chaussa. A medem temp vul il chantun cuntanscher - cun cumplettar il plan directiv chantunal - che las vischnancas turisticas pertutgadas survegnian soluziuns adequatas fin l'onn 2011. Questas soluziuns tangheschan la construcziun d'abitaziuns secundaras e l'alloschament turistic e vegnan a sa basar sin ina strategia cumplessiva e surcommunala che sa differenziescha tut tenor la destinaziun.

A chaschun da discussiuns publicas a Samedan, a Glion ed a Cuira ha il chantun infurmà en il decurs da questa emna las represchentantas ed ils represchentants da las vischnancas e da las regiuns turisticas davart l'intenziun da la regenza da cumplettar il plan directiv chantunal en quai che reguarda las abitaziuns secundaras e l'alloschament turistic. La finamira principala dal project è quella da sensibilisar las vischnancas per lur responsabladad e da motivar ellas da coordinar las activitads legislativas, ch'ellas han lantschà l'ultim temp, pli fitg sin plaun surcommunal e da metter questas activitads en il servetsch d'ina strategia da destinaziun durabla. Dumandadas èn pia ultra da las vischnancas er las regiuns e las destinaziuns turisticas. Ch'igl exista in basegn d'agir cumprova mo gia il displaschair ch'è sa derasà ils ultims onns tar la populaziun da numerus centers turistics.

Las abitaziuns secundaras pretendan ina contemplaziun differenziada

En sias directivas per ina politica persistenta areguard las abitaziuns secundaras accentuescha il chantun che la construcziun d'abitaziuns secundaras na dastgia insumma betg vegnir preschentada pauschalmain sco negativa. I na vegn bain betg snegà ch'ina construcziun d'abitaziuns secundaras sfranada e speculativa chaschuna problems per la cuntrada, per la reputaziun e per l'attractivitad d'ina destinaziun. Da l'autra vart stoi dentant vegnir remartgà che la construcziun d'abitaziuns secundaras è da gronda impurtanza per l'economia publica. En las regiuns procura ella per la prosperitad e per il svilup da l'economia da turissem centrala. Circa la mesadad da las 12 milliuns pernottaziuns dal Grischun resultan da la parahotellaria. Da gronda impurtanza èn cunzunt abitaziuns secundaras explotadas, pia abitaziuns che n'èn betg mo occupadas durant intginas paucas emnas per onn, mabain per periodas pli lungas. En l'entira discussiun davart las abitaziuns secundaras stoi perquai vegnir distinguì cleramain tranter abitaziuns secundaras explotadas (chaudas) ch'èn degnas da vegnir promovidas, ed abitaziuns secundaras betg explotadas (fraidas) che n'èn betg degnas da vegnir promovidas. La regenza spera e spetga ch'i vegnia prendì enconuschientscha da questa differenziaziun er en il rest da la Svizra, cur ch'i vegn discutà davart la construcziun d'abitaziuns secundaras en ils chantuns da turissem.

Intenziuns generalas dal plan directiv

Il plan directiv ch'è ussa avant maun en furma d'in sboz n'ha betg mo l'intenziun da reglamentar la construcziun e l'utilisaziun da las abitaziuns secundaras, mabain er da rinforzar l'economia da turissem centrala (hotellaria, telefericas, commerzi e.u.v.). In'ulteriura intenziun è quella d'amplifitgar la purschida dal spazi d'abitar che la populaziun indigena po sa prestar. En las differentas regiuns resp. valladas ston questas differentas intenziuns vegnir resguardadas - tut tenor la problematica - cun prender mesiras ch'èn differenziadas correspundentamain.

Instrumentari per las vischnancas

In element central per realisar il plan directiv chantunal è l'instrumentari che vegn elavurà dal chantun per sustegnair las vischnancas. En l'instrumentari vegnan definidas las noziuns, skizzadas las modas da proceder e descrittas dapli ch'ina dunsaina mesiras singulas (sco p.ex. models da contingentaziun, mesiras dal dretg fiscal e.u.v.). Per part datti gia prescripziuns da model. Ils elements da l'instrumentari pon las vischnancas duvrar tut tenor lur problems specifics e tut tenor lur finamiras, e quai en diversas cumbinaziuns.

36 vischnancas èn obligadas d'agir

Il plan directiv numna en tut 36 vischnancas grischunas che ston tractar a curta vista la tematica da las abitaziuns secundaras e preschentar fin l'onn 2011 reglamentaziuns che correspundan al plan directiv. Las reglamentaziuns vegnan relaschadas sco fin ussa en il rom da la planisaziun locala. Obligadas d'agir èn per l'ina las vischnancas da center da las destinaziuns grondas (Flem/Laax, Lai/Valbella/Arosa, Claustra/Tavau, Engiadin'ota sco er Scuol/Samignun) e per l'autra lur vischnancas vischinas (28). Plinavant vegnan numnadas 8 ulteriuras vischnancas che furman centers turistics pli pitschens (p.ex. Tujetsch, Breil, Savognin, Zernez e.u.v.).

Las pretensiuns a las planisaziuns localas vegnan definidas

Per las vischnancas ch'èn obligadas d'agir determinescha il plan directiv in rom per la planisaziun locala: Las vischnancas numnadas survegnan in termin fin l'onn 2011 per relaschar las reglamentaziuns communalas necessarias. Per che la problematica d'abitaziuns secundaras na vegnia betg mo simplamain transferida en la proxima vischnanca vischina, duain las mesiras da las vischnancas vegnir accordadas e coordinadas en moda surcommunala, sco che quai è p.ex. gia vegnì fatg en l'Engiadin'ota cun la finamira da contingentar la construcziun d'abitaziuns secundaras. Pertutgant ils letgs betg explotads (= letgs fraids che vegnan duvrads mo paucs dis) vegni definì en il plan directiv - en il senn d'ina grondezza giavischada - ch'i dastgia vegnir realisà en il futur mo pli in terz da la producziun vertenta d'abitaziuns secundaras. Las abitaziuns secundaras explotadas, sco p.ex. ils "serviced appartements" che stattan en connex cun hotels, ils resorts, las abitaziuns da vacanzas che pon vegnir reservadas da mintgina e da mintgin e.u.v., èn exceptadas explicitamain da questa grondezza giavischada. Per ils resorts fixescha il plan directiv chantunal urdens dal lieu da staziunament ed urdens da procedura. Plinavant na vegnan betg pli toleradas novas enzonaziuns, en las qualas i fissan admessas abitaziuns secundaras betg explotadas.

Ils proxims pass

L'urari prevesa d'exponer publicamain il plan directiv il mars 2009. Mintgina e mintgin po far objecziuns. Durant il temp d'exposiziun vegnan er las vischnancas e las regiuns a pudair inoltrar posiziuns. Suenter vegn il plan directiv eventualmain adattà sin fundament dal resultat da la procedura da consultaziun e da cooperaziun. Sche tut proceda tenor plan, vegn il plan directiv relaschà da la regenza il matg 2009.

Gremi: departament d'economia publica e fatgs socials

Funtauna: rg departament d'economia publica e fatgs socials

15.01.2009